CELEX: 31982R2327
Language: el
Date: 1982-08-25 00:00:00
Title: Κανονισμός (EOK) αριθ. 2327/82 τής Επιτροπής τής 25ης Αυγούστου 1982 περί τροποποιήσεως τού κανονισμού (EOK) αριθ. 427/81 περί παροχής αδείας στήν Ελλάδα προκειμένου νά αναστείλει ολικώς τούς δασμούς πού εφαρμόζονται κατά τήν εισαγωγή προϊόντων τού τομέα τού βοείου κρέατος

Avis juridique important

|

31982R2327

Κανονισμός (EOK) αριθ. 2327/82 τής Επιτροπής τής 25ης Αυγούστου 1982 περί τροποποιήσεως τού κανονισμού (EOK) αριθ. 427/81 περί παροχής αδείας στήν Ελλάδα προκειμένου νά αναστείλει ολικώς τούς δασμούς πού εφαρμόζονται κατά τήν εισαγωγή προϊόντων τού τομέα τού βοείου κρέατος  

Επίσημη Εφημερίδα αριθ. L 250 της 26/08/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2327/82 ΤΗΣ ΕΠΙΤΡΟΠΗΣ  της 25ης Αυγούστου 1982  περί τροποποιήσεως του κανονισμού (ΕΟΚ) αριθ. 427/81 περί παροχής αδείας στην Ελλάδα προκειμένου να αναστείλει ολικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 64 παράγραφος 4 υπό α,  Εκτιμώντας:  ότι σύμφωνα με τον κανονισμό (ΕΟΚ) αριθ. 427/81 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 2018/82 (2), δόθηκε άδεια στην Ελλάδα να αναστείλει ολικώς μέχρι τις 31 Αυγούστου 1982 τους δασμούς που εφαρμόζονται στα προϊόντα του τομέα του βοείου κρέατος προελεύσεως των άλλων Κρατών μελών· ότι κατάσταση της αγοράς του βοείου κρέατος στην Ελλάδα εξακολουθεί να χαρακτηρίζεται από μεγάλη ζήτηση και υψηλές τιμές· ότι πρέπει κατά συνέπεια να παραταθεί μέχρι τις 30 Σεπτεμβρίου 1982 η άδεια, που περιορίζεται επί του παρόντος μέχρι τις 31 Αυγούστου 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «31 Αυγούστου 1982» που αναφέρεται στο άρθρο 1 του κανονισμού (ΕΟΚ) αριθ. 427/81 αντικαθίσταται από την ημερομηνία «30 Σεπτεμβρίου 1982».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Αυγούστου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 47 της 20. 2. 1981, σ. 20.  (2) ΕΕ αριθ. L 216 της 24. 7. 1982, σ. 31.